google/wiki40b huggingface dataset:
Kandidát (House)

Dej

Epizóda začína mítingom afroamerického senátora a prezidentského kandidáta USA, na ktorom skolabuje. Foreman zisťuje, že v jednej nohe má nefunkčné reflexy. Vogler prisľúbil Houseovi, že keď na konferencii vyzdvihne kvality jeho nového lieku, nebude musieť vyhodiť nikoho z tímu. Prvou diagnózou je nádor na mozgu. Vyšetrenie však Cuddyová nechce povoliť. Senátor s ním súhlasí, ale biopsia nepotvrdí nádor ani infekciu. Pri skúmaní výsledkov Wilson zistí, že má senátor toxoplazmózu – jeden z príznakov AIDS. To však senátor zásadne odmieta a je z toho veľmi rozrušený. Vyžaduje nové a nové testy na iné choroby a na AIDS sa necháva testovať pod iným menom. Cameronová je vďačná Houseovi za prejav, ktorý má učiniť. Testy na AIDS sú pozitívne. Senátor stráca schopnosť ovládať svoje nohy a je zrejmé, že retrovírusy na AIDS nezaberajú. Zisťuje sa, že prvý test bol falošne pozitívny. House pošle senátora na celkovú rezonanciu. Zistí tiež, že naňho Chase donášal Voglerovi. Po biopsii všetkých uzlín, na vylúčenie rakoviny, sa nič nedokáže. House chce preto spraviť biopsiu sleziny, aby vylúčil leukémiu vlasových buniek. Pýta sa tiež Cameronovej prečo ho má rada. Biopsia sleziny sa nakoniec neurobí, pretože senátor začne mať dýchacie problémy. Houseovi dôjde, že ako dieťa prekonal epilepsiu. Odpojí ho od dýchacích prístrojov, aby zistil aký liek ako dieťa na epilepsiu bral, a on sa ihneď začne dusiť. Liek na epilepsiu bol príčinou postupného strácania imunity. Po podaní infúzie imunoglobulínu sa senátor začne uzdravovať. House nakoniec vystúpi na Voglerovej konferencii, ale Voglerov liek skritizuje. Cameronová neskoro večer príde za Houseom a povie mu, že odchádza.
Haillicourt

Poloha

Obec má rozlohu 4,46 km². Najvyšší bod je položený 93 m n. m. a najnižší bod 39 m n. m.

Obyvateľstvo

Počet obyvateľov obce je 4 931 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Comberanche-et-Épeluche

Poloha

Obec má rozlohu 3,93 km². Najvyšší bod je položený 120 m n. m. a najnižší bod 50 m n. m.

Obyvateľstvo

Počet obyvateľov obce je 184 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské divadlo tanca

Slovenské divadlo tanca je, podľa spoluzakladateľa Jána Ďurovčíka, „tanečno-divadelné teleso zájazdového charakteru, ktorého hlavnou úlohou bude privážať tanečno-divadelné umenie do miest celého Slovenska, ale aj za jeho hranice.“ SDT je „založené na projektovom systéme bez trvalej umeleckej prevádzky„. Divadlo bolo založené v roku 2005. Nadväzovalo na činnosť súborov Torzo a Bratislavské divadlo tanca.

Projekty

Prvým projektom bolo Bolero – Príbeh matky. Skúšanie inscenácie prebehlo v Kultúrnom dome v Trnávke. Premiéra bola 17. a 18. mája v Divadle Aréna. Dielo je inšpirované hudbou skladby Mauricea Ravela Bolero a skutočnou udalosťou indonézskych cunami. Matka musela vykonať Sofiinu voľbu.
V roku 2008 SDT uskutočnilo spoločné turné s kapelou IMT Smile. Počas turné odohrali 15 predstavení v 14 mestách okolo Slovenska.
Plagáty predstavenia Carmen boli kontroverzné, zaoberala sa nimi aj Rada pre reklamu, ale nezistila neetickosť.
Châtres (Aube)

Poloha

Obec má rozlohu 15,76 km². Najvyšší bod je položený 107 m n. m. a najnižší bod 77 m n. m.

Obyvateľstvo

Počet obyvateľov obce je 620 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rajecký hrad

Dejiny

Prvá písomná zmienka pochádza z roku 1299, no postavený bol niekedy v poslednej štvrtine 13. storočia, pretože existujú správy, že pôvodným majiteľom hrad násilne zabral v roku 1297 Matúš Čák Trenčiansky. Po jeho smrti hrad pripadol kráľovi. V rokoch 1392 – 1397 bol hrad záložným majetkom Kaplaniovcov. Potom ho kráľ Žigmund Luxemburský dal zbúrať a opustený hrad prešiel pod správu lietavského panstva. Archeologický prieskum potvrdil existenciu kamenného objektu chráneného zemným valom s palisádou. Celkové rozmery dosahovali približne 120 x 80 metrov.
Lady Sovereign

Lady Sovereign, vlastným menom Louise Amanda Harman (* 19. december 1985, Wembley), je anglická MC.
V detstve sa venovala futbalu, ale vážny úraz na strednej škole ju zbavil možnosti ďalšej hry. Vo veku 14 rokov začala písať rapové skladby a zverejňovala ich na internete, na fóre fanúšikov britskej skupiny So Solid Crew. Vďaka tomu spoznala DJ Frampstera, s ktorým čoskoro začala spolupracovať. O dva roky neskôr ju vyhodili zo školy. Účinkovala v seriáli o mladých MC, vďaka čomu sa o ňu začal zaujímať londýnsky producent Medasyn. Jej debutový album "Public Warning" vydalo hip-hopové hudobné vydavateľstvo Def Jam v októbri 2006. Neskôr jej vyšlo EP s názvom Vertically Challenged. V roku 2009, v Apríli by jej mal vyjsť druhý album a bude sa volať Jigsaw. Promo klip k prvej pesničke z tohto albumu je hotový, a pesnička I got zou dancing uzrela svetlo sveta 12. Decembra 2009.

Rodina

Jej matka je Lynette Parsons a otec Aden Harman. Má taktiež dvoch súrodencov, staršiu sestru Chloe a mladšieho brata Richie.
Bjørn Lomborg

Životopis

Vyštudoval politológiu na univerzite v Aarhuse a v Kodani, absolvoval ročný študijný pobyt na University of Georgia. Na univerzite v Aarhuese do roku 2005 pôsobil ako profesor štatistiky na katedre politológie. V rokoch 2002–2004 bol riaditeľom Inštitútu pre hodnotenie životného prostredia. Od roku 2005 prednáša na Obchodnej univerzite v Kodani a v roku 2006 sa dostal do funkcie riaditeľa Centra Kodaňského konsensu.
Slávnym sa stal vďaka svojej knihe Skeptický ekológ, ktorá roku 1998 vyšla v Dánsku a o 3 roky neskôr tiež po anglicky a rozpútala celosvetovú debatu o životnom prostredí. V roku 2007 mu vyšla kniha Schlaďte hlavy. Obe knihy vyšli aj v češtine.
Lomborg sa vo svojich knihách stavia skepticky proti väčšinovému prúdu v ekológii a spochybňuje účinnosť opatrení na znižovanie oxidu uhličitého. Tiež vidí súčasný svet optimisticky, nakoľko napríklad ovzdušie je pre človeka výrazne čistejšie ako keď sa spaľovalo vo veľkom uhlie a drevo. Napríklad údaj, že globálne otepľovanie zvýši počet úmrtí o 365 000 stavia do protikladu so skutočnosťou, že dané otepľovanie zachráni 1,7 milióna ľudí od smrti chladom. Kjótsky protokol považuje tiež za "kolosálny tunel".
V roku 2004 ho časopis Time zaradil medzi sto najvplyvnejších ľudí sveta.
Bougnon

Poloha

Obec má rozlohu 9,18 km². Najvyšší bod je položený 345 m n. m. a najnižší bod 233 m n. m.

Obyvateľstvo

Počet obyvateľov obce je 510 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Bastide-Solages

Poloha

Obec má rozlohu 7,1 km². Najvyšší bod je položený 570 m n. m. a najnižší bod 205 m n. m.

Obyvateľstvo

Počet obyvateľov obce je 116 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mauchamps

Poloha

Obec má rozlohu 3,16 km². Najvyšší bod je položený 156 m n. m. a najnižší bod 122 m n. m.

Obyvateľstvo

Počet obyvateľov obce je 287 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Apoštolské vyznanie viery

Apoštolské vyznanie viery alebo Verím v Boha je vyznanie viery používané najmä na kresťanskom Západe, ktorým veriaci vyznávajú svoju vieru. Patrí medzi tzv. veľké vyznania viery. Skladá sa z 12 článkov. Okrem bohoslužieb sa používa aj na začiatku niektorých modlitieb, ako je napr. ruženec.

Rímskokatolícka cirkev

Súčasný preklad používaný v rímskokatolíckej cirkvi znie:
Verím v Boha, Otca všemohúceho,

Stvoriteľa neba i zeme,
i v Ježiša Krista, jeho jediného Syna, nášho Pána,

ktorý sa počal z Ducha Svätého,

narodil sa z Márie Panny,

trpel za vlády Poncia Piláta,

bol ukrižovaný, umrel a bol pochovaný.

Zostúpil k zosnulým,

tretieho dňa vstal z mŕtvych,

vystúpil na nebesia,

sedí po pravici Boha Otca všemohúceho.

Odtiaľ príde súdiť živých i mŕtvych.
Verím v Ducha Svätého,

v svätú Cirkev katolícku,

v spoločenstvo svätých,

v odpustenie hriechov,

vo vzkriesenie tela

a v život večný. Amen.

Evanjelická cirkev augsburského vyznania

Text Evanjelickej cirkvi a. v. znie:
Verím v Boha Otca všemohúceho, Stvoriteľa neba i zeme.

Verím v Ježiša Krista, Syna Jeho jediného, Pána nášho, ktorý sa počal z Ducha Svätého, narodil sa z Márie panny, trpel pod Pontským Pilátom, ukrižovaný umrel a pochovaný bol; zostúpil do pekiel, v tretí deň vstal z mŕtvych, vstúpil na nebesá, sedí na pravici Boha Otca všemohúceho; odtiaľ príde súdiť živých i mŕtvych.

Verím v Ducha Svätého, svätú cirkev všeobecnú, spoločenstvo svätých, hriechov odpustenie, tela z mŕtvych vzkriesenie a život večný. Amen.
La Ferrière-Airoux

Poloha

Obec má rozlohu 27,22 km². Najvyšší bod je položený 150 m n. m. a najnižší bod 114 m n. m.

Obyvateľstvo

Počet obyvateľov obce je 348 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-de-Chandieu

Poloha

Obec má rozlohu 29,28 km². Najvyšší bod je položený 369 m n. m. a najnižší bod 215 m n. m.

Obyvateľstvo

Počet obyvateľov obce je 4 512 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Očistec

Očistec alebo purgatórium je podľa učenia niektorých kresťanských cirkví, najmä katolíckej, miesto, kde si duše zomrelých odpykávajú tresty za hriechy, aby očistení mohli vstúpiť do neba. V zmysle tohoto učenia "tí, čo zomierajú v Božej milosti a v priateľstve s Bohom, ale nie sú dokonale očistení, hoci sú si istí svojou večnou spásou, podstupujú po svojej smrti očisťovanie, aby dosiahli svätosť potrebnú na to, aby vošli do nebeskej radosti". Toto učenie bolo formulované najmä na Florentskom a Tridentskom koncile v 15. a 16. storočí. Učenie o očistci vychádza najmä z tradície Katolíckej cirkvi a odvoláva sa na niektoré texty zo Svätého písma: 1. Kor 3, 15; 1. Pt 1, 7 a iných prameňov, napr. 2. Mach 12, 43.
Pojem očistec a učenie o ňom, nebol súčasťou cirkevnej dogmatiky od jej počiatkov. Bol zavedený až koncom 12. storočia a ako vieroučné dogma ho prijal (uznal) až Druhý lyonský koncil v roku 1274.
Webový server

Všeobecné vlastnosti

Jednotlivé webové servery sa môžu v rôznych jednotlivostiach značne líšiť. Napriek tomu majú niekoľko spoločných vlastností.
Každý webový server je pripojený k počítačovej sieti a prijíma požiadavky v tvare HTTP. Na základe požiadavky zasiela ako odpoveď požadovanú HTML stránku. Odpoveď obvykle predstavuje nejaký HTML dokument, ale môže to byť i dokument v inom formáte – text, obrázok a pod.
Spoločenstvo (ekológia)

Spoločenstvo alebo cenóza je skupina druhov, ktoré sa vyskytujú spoločne v určitom priestore a čase, a medzi ktorými existujú aspoň čiastočne vzájomné vzťahy.  Časť o potrebe prítomnosti vzájomných vzťahov niektoré zdroje v definícii neuvádzajú , potom možno spoločenstvo inými slovami definovať jednoducho ako súbor rôznych populácií . V širšom zmysle sa za spoločenstvo považuje aj skupina jedincov len jedného druhu, t.j. monocenóza (porovnaj nižšie). 
Spoločenstvo môže byť (najčastejšie) biocenóza resp. jej podmnožina (napr. fytocenóza), ale termín cenóza sa môže vzťahovať napríklad aj na väčšie skupiny druhov (napr. druhy nejakej krajiny) alebo na veľmi malé skupiny (napr. druhy nejakého mikrohabitatu).
Spoločenstvo a abiotické prostredie tvoria spolu ekosystém .
La Forêt-le-Roi

Poloha

Obec má rozlohu 7,94 km². Najvyšší bod je položený 156 m n. m. a najnižší bod 108 m n. m.

Obyvateľstvo

Počet obyvateľov obce je 485 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alanín

Vlastnosti

Vďaka metylovej skupine je molekula alanínu hydrofóbna. Je druhou najmenšou aminokyselinou po glycíne.

Funkcia

Podieľa sa na metabolizme sacharidov v pečeni a vo svaloch pri fyzickej záťaži. Tvorí spojku medzi laktátom a glukózou, čo je dôležité pri tvorbe glykogénu a v glukózo-alanínovom cykle. Zúčasťnuje sa metabolizmu organických kyselín. Je dôležitý pri premene energetických látok v Krebsovom cykle, syntetizuje sa transamináciou z pyruvátu. Spolu s glycínom má pomerne veľké zastúpenie v ľudskej plazme. Stimuluje produkciu imonoglobulínov. Stabilizuje činnosť prostaty.

Výroba

Získava sa hydrolýzou fibroínu, synteticky z acetaldehydu a kyanovodíka (alternatívne z acetanhydridu, acetonitrilu a zo syntézneho plynu) alebo izoláciou z biomasy vznikajúcej bakteriálnym kvasením ropných produktov.

Izoméry

Izomér kyselina 2-aminopropánová (kyselina β-aminopropiónová) (H₂N-CH₂-CH₂-COOH) sa vo voľnej forme nachádza v ľudskom mozgu a je zložkou niektorých biologicky významných dipeptidov.
Goesdorf

Poloha

Obec má rozlohu 29,41 km². Najvyšší bod je položený 498 m n. m. a najnižší bod 233 m n. m.

Obyvateľstvo

Goesdorf má 1270 obyvateľov (2011).
Graf vývoja obyvateľstva:

Ekonomika

S 2.81% bolo v Goesdorf nezamestanosť nižšia o 4.16 % ako luxemburský priemer v roku 2010.
ŽSV X Rokytnice v Orlických horách

ŽSV X Rokytnice v Orlických horách je časť systému predvojnového opevnenia v Československu. Línia začína pri Zemskej bráne objektom R-S 54 a končí na Komářím vrchu v Orlických horách objektom R-S 91. Pôvodne to bol veľký úsek Králíky, avšak potom sa z technických dôvodov rozdelil. V tomto úseku je jedna delostrelecká tvrdza a to Hanička.
Hubky

Rozmnožovanie a vývin

Hubky sú hermafrodity. Pohlavné bunky - gaméty vznikajú premenou amébocytov v mezoglei. Ku kopulácii dochádza voľne vo vode, zygota sa brázdi na blastulu s dvoma typmi buniek – je to larva amfiblastula, ktorá zakrátko prisadá na dno. Distálna časť z bičíkatých buniek sa vliačuje a diferencuje na vrstvu choanocytov v závislosti od anatomického typu hubky (askón, sykón alebo leukón). 
Okrem toho sa rozmnožujú aj nepohlavne – pučaním. To môže byť vnútorné alebo vonkajšie pučanie. Vo vnútornom pučaním púčik vyrastá zvnútra, tvoria sa gemule, z ktorých sa po uvoľnení von cez oskulum bxtvorí nová hubka. Vonkajšie pučanie vedie ku tvorbe kolónií. Deje sa to najmä u morských hubiek a za priaznivých podmienok. Sladkovodné hubky (čeľaď Spongillidae) vždy na jeseň zahynú. Prežívajú len v štádiu hibernačných púčikov – gemúl.

Tráviaca sústava

Potravu prijímajú cez ostie, zachytávajú potravu choánocytmi (u odvodených typov hubiek sú choanocyty veľmi malé a zabezpečujú len prúdenie vody). Trávenie prebieha v mezoglei pomocou amébovitých buniek pomocou fagocytózy. Trávenie hubiek je výlučne intracelulárne. Voda a zvyšky opúšťajú dutinu hubky hlavným otvorom (osculum), ktorý je obyčajne v hornej časti.
Tortosa

Tortosa (lat. Dertusa alebo Dertosa) je hlavné mesto comarcy Baix Ebre v provincii Tarragona v Katalánsku v Španielsku. Leží 12 m n. m. na rieke Ebro. Má 35 143 obyvateľov (31. 12. 2008).

Dejiny

Mesto obliehali Mauri, ktorých porazil gróf Ramon Berenguer IV. z Barcelony v roku 1148 za pomoci miestnych žien. Obyvateľky mesta neskôr vyznamenal Rádom sekery.
Veterný mlyn (Velké Těšany)

Veterný mlyn vo Velkých Těšanoch je drevený veterný mlyn nemeckého typu.
V roku 1890 ho postavil Josef Páter na mieste staršieho mlyna z počiatku 19. storočia, ktorý zničil silný vietor. Po okupácii v roku 1939 bol uzavretý, po smrti Josefa Pátra v roku 1940 v ňom napriek zákazu mlel jeho syn František, bol ale zatknutý Gestapom. Po druhej svetovej vojne mlyn chátral, na konci 60. rokov ho odkúpil obecný výbor.
Od mája 2014 je národnou kultúrnou pamiatkou.
Mlyn spravuje Muzeum Kroměřížska a v sezóne je otvorený verejnosti.
Slobodné mesto Gdansk (napoleonské vojny)

Slobodné mesto Gdansk (franc. Ville Libre de Dantzig, poľ. Wolne Miasto Gdańsk) bol kvázisamostatný štát, ktorý bol založený Francúzskom počas Napoleonských vojen 9. septembra 1807 (Tylžským mierom) a trval do 22. januára 1815.
Slobodné mesto Gdansk bolo založené po dlhotrvajúcom obliehaní francúzskymi vojskami, jeho súčasťou bolo samotné mesto a jeho okolie (delta rieky Visla a Helský polostrov (Mierzeja Helska). Súmrak jeho samostatnosti nastal v roku 1813, kedy začalo byť obliehané pruskými a ruskými vojskami. Takmer ročné obliehanie mesta malo za následok obrovské straty na životoch. Na Viedenskom kongrese roku 1815 sa rozhodlo o pripojení mesta k Pruskému kráľovstvu, mesto sa stalo hlavným mestom provincie Západné Prusko (získané prevažne po prvom delení Poľska roku 1772).
Električková doprava vo Volžskom

Električková doprava v ruskom meste Volžskij funguje od roku 1963. Spolu 8 liniek jazdí na sieti s rozchodom 1 524 m.
Kalifát

Kalifát alebo chalífát (arab. خلافة chiláfa) je úrad, hodnosť kalifa alebo územie ním spravované. Ide o islamskú náboženskú formu vlády, ktorá spája v jednej osobe politického a náboženského vodcu, pretože chalífa je politickým aj náboženským nasledovníkom proroka Muhammada.
Pôvodne bola kalifátom Arabská ríša (najprv volení kalifovia, potom Umajjovský kalifát, potom Abbásovský kalifát), v súvislosti s jej rozpadom vzniklo potom viacero kalifátov (napr. Córdobský kalifát, Fátimovský kalifát).
Mercey-le-Grand

Poloha

Obec má rozlohu 6,56 km². Najvyšší bod je položený 302 m n. m. a najnižší bod 229 m n. m.

Obyvateľstvo

Počet obyvateľov obce je 468 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Onay

Poloha

Obec má rozlohu 6,68 km². Najvyšší bod je položený 248 m n. m. a najnižší bod 206 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vidauban

Poloha

Obec má rozlohu 73,93 km². Najvyšší bod je položený 354 m n. m. a najnižší bod 29 m n. m.

Obyvateľstvo

Počet obyvateľov obce je 10 608 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Biela veža (Brašov)

Dejiny a charakteristika

Výstavba prebiehala od roku 1460 a veža bola dokončená v roku 1494.
V roku 1689 bola veža spolu s väčšinou mesta zasiahnutá veľkým požiarom, ktorý vznikol pri útoku habsburského vojska na mesto. Dôsledky požiaru boli odstránené až v roku 1723, kedy bola veža zrenovovaná.
Zatiaľ posledná reštaurácia veže prebehla v roku 2005. 
Veža leží vo svahu kopca Straja, známom tiež ako Romul pri severnej hranici historického centra mesta.
Veža je postavená s pôdorysom uzavretého polkruhu, pričom jej južná rovná stena je smerovaná k historickému centru Brašova. Stavba má päť poschodí a jej výška sa pohybuje medzi 18 - 20 metrami. V hornej časti veže sa nachádza cimburie. Pri výstavbe boli použité kamene a tehly. Veža je vybavená aj strieľňami. Dĺžka rovnej steny je približne 4 metre a obvod věže je približně 19 me.
Názov bol odvodený od jej farby.
V súčasnosti je veža v správe župného historického múzea a slúži výstavám.
Zem (časopis)

Zemisti

Skupina agrárnikov, ktorá sa okolo tohto časopisu združila sa v historiografii označuje ako zemisti. Vystupoval proti pražskému centralizmu v prvej ČSR, ako v štáte tak aj vo vnútrostraníckom živote a žiadala nápravu vo forme vytvorenia slovenského výkonného výboru s rozsiahlou kompetenciou. Preto sa dostali do ideového stretu s predsedom strany Rudolfom Beranom a ich požiadavky sa im nepodarilo presadiť.
Nacionálnejšie orientovaná časť sa v roku 1938 pridala k Hlinkovej slovenskej ľudovej strane. 
Pri formovaní nového politického systému v Slovenskom národnom povstaní sa bývalí zemisti uplatnili aj v novozaloženej Demokratickej strane (napr. Ján Ursíny, Jozef Lettrich).
Nick Schultz

Klubový hokej

V sezóne 2005/06 hral za klub NHL Minnesota Wild.

Reprezentácia

Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 55.
ELIZA

ELIZA je jednoduchý počítačový program, ktorý vedie s používateľom konverzáciu tak, že opakuje výroky a kladie jednoduché otázky založené na kľúčových slovách zachytených z predchádzajúcich komentárov. Jeho autor, Joseph Weizenbaum, napísal ELIZU ako vtip a zhrozil sa, keď zistil, že ľudia tento program berú vážne. ELIZA sa často používa na poli umelej inteligencie na dôkaz toho, že počítač, ktorý vedie rozhovor, nemusí byť vždy inteligentný.
Aywaille

Obyvateľstvo

Obec má približne 11 460 obyvateľov (2010).
Magnitogorsk

Dejiny

Kozácka pevnosť Magnitnaja vznikla v roku 1743 za cárovnej Alžbety I. a ťažba železnej rudy začala v roku 1759. Na príkaz Stalinovho plánu industrializácie ZSSR tu bol vybudovaný v tridsiatych rokoch obrovský strojársky a hutnícky priemysel. Nedostatkom tohto plánu však bolo to, že robotníci boli bývalí poľnohospodári, ktorí mali s priemyselnou výrobou pramálo skúseností. Preto boli prizvaní aj špecialisti a architekti z Nemecka. Od roku 1937 bolo mesto pre turistov uzavreté. Počas 2. svetovej vojny zohral Magnitogorsk dôležitú úlohu dodávkami ocele Červenej armáde. Počas perestrojky bol uzavretý štatút mesta zrušený a cudzinci mohli znovu mesto navštíviť. V minulosti bola v meste rozvinutá i výroba stavebných materiálov, ľahký ( obuv, odevy) a potravinársky priemysel.

Charakteristika mesta

Magnitogorsk bol naprojektovaný tak, že sa skladá z niekoľkých veľkých na seba nadväzujúcich zón (obytná, priemyselná, rekreačná) s oddelenými priestormi pre dopravu. Projektantom mesta bol nemecký architekt Ernst May.
Mesto je spojené medzinárodným letiskom a železnicou. Verejná doprava zahŕňa električky, autobusy a taxíky. V meste sú tri štátne univerzity (MSTU, MaSU a MSC), tri divadlá, osem stredných škôl a pôsobí tu hokejový klub KHL Metallurg Magnitogorsk.
Laigny

Poloha

Obec má rozlohu 10,83 km². Najvyšší bod je položený 204 m n. m. a najnižší bod 140 m n. m.

Obyvateľstvo

Počet obyvateľov obce je 224 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Soutiers

Poloha

Obec má rozlohu 5,43 km². Najvyšší bod je položený 208 m n. m. a najnižší bod 142 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kornel Földvári

Životopis

Stredoškolské štúdium absolvoval na gymnáziu v Trenčíne. Následne začal v roku 1950 študovať slovenský jazyk a literárnu vedu na Filozofickej fakulte vtedajšej Slovenskej univerzity (dnes Univerzita Komenského) v Bratislave, štúdium však bol nútený v roku 1953 pre zlý kádrový posudok (jeho otec bol klenotník) ukončiť. Zamestnal sa teda ako robotník v Starej Turej, absolvoval základnú vojenskú službu v Pomocnom technickom tábore (PTP) a štúdium dokončil až v roku 1960 popri zamestnaní.
Od roku 1956 pôsobil v Bratislave, okrem ročného pôsobenia v časopise Mladá tvorba bol redaktorom literárneho a kultúrno-politického časopisu Kultúrny život až do jeho zrušenia v roku 1968. V rokoch 1969 – 1970 bol riaditeľom a dramaturgom Divadla na Korze, po nástupe normalizácie pracoval v Slovenskej literárnej agentúre (LITA).
Po Nežnej revolúcii bol v rokoch 1990 – 1992 prvým námestníkom ministra kultúry SR a dramaturgom bratislavského divadla Štúdio L+S.
Prekladal prozaické a dramatické diela z nemeckej literatúry (Franz Werfel, Stefan Zweig, Rudi Strahl).
Place du Calvaire

Place du Calvaire (doslova námestie Kalvárie) je námestie v Paríži. Nachádza sa na Montmartre v 18. obvode.

Dejiny

Place du Calvaire je malé námestie medzi ulicami Rue du Calvaire na východe a Rue Poulbot na západe.
Vzniklo spojením z bývalého Place Sainte-Marie a časti ulice Rue Poulbot. Názov je odvodený od súsošia Kalvárie, ktoré sa nachádzalo na vrcholku kopca Montmartre.
Ján II. Druget

Ján Druget (h) Humenský (maď. Drugeth János, de Homonna) bol členom rodu Drugetovcov.
Nezohral nijakú dôležitú politickú úlohu. Zanechal však po sebe piatich synov a stal sa zakladateľom humenskej vetvy Drugetovcov. Roku 1380 za Jána II. Drugeta sa Humenské panstvo stalo dedičným panstvom rodu Drugetovcov, ktorí začali používať prímeno „Homonnai“. Drugetovci vybudovali v Humennom gotické castellum (spomína sa r. 1449) a rodina Drugetovcov sa zväčša zdržiavala v Humennom.
Les Epesses

Poloha

Obec má rozlohu 31,29 km². Najvyšší bod je položený 254 m n. m. a najnižší bod 118 m n. m.

Obyvateľstvo

Počet obyvateľov obce je 2 677 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Gregor

Život

Peter Gregor sa narodil v úradníckej rodine. Základnú a strednú školu vyštudoval v Bratislave. V roku 1967 doštudoval na Filozofickej fakulte Univerzity Komenského v Bratislave odbor slovenčina-španielčina. V rokoch 1967 – 1969 pracoval ako redaktor Česko-slovenského rozhlasu, v rokoch 1970 – 1971 ako redaktor Česko-slovenskej televízie v Bratislave a v rokoch 1971 – 1983 ako redaktor časopisu Osvetová práca. Následne žil a tvoril v Bratislave ako spisovateľ v slobodnom povolaní.